# Pravilnik o tehničkim normativima za sisteme za odvođenje dima i toplote nastalih u požaru

#### Pravilnik je objavljen u "Službenom listu SFRJ", br. 45/83 od 26.8.1983. godine.

##### Član 1.

Ovim pravilnikom propisuju se tehnički normativi za sisteme za odvođenje, prirodnim putem, dima i toplote nastalih u požaru, koji se postavljaju na krovove zatvorenih prizemnih objekata i na krovove poslednjeg sprata u objektima sa više spratova, u kojima je tavanica ujedno i krov. Odredbe ovog pravilnika ne primenjuju se na:

- 1) stepeništa;
- 2) objekte koji se štite uređajima za gašenje požara inertnim gasovima;

3) skladišta sa visokim regalima i skladišta materijala skladištenog iznad maksimalne visine skladištenja prema tabeli br. 4;

- 4) dimnjake i ventilacione uređaje, koji se koriste za postizanje određenih mikroklimatskih uslova u radnim prostorijama.

##### Član 2.

Niže navedeni izrazi, u smislu ovog pravilnika, imaju sledeća značenja: 1) debljina bezdimne zone je srednja konstrukciona visina objekta umanjena za računsku debljinu dimne zone; 2) dimni podsektor je deo prostora koji zahvataju vezni i drugi građevinski elementi ispod krova, koji se spuštaju više od 25% računske debljine dimne zone i ograničavaju širenje dima i toplote;

- 3) dimni sektor je prostor ispod tavanice ili krova koji je oformljen zavesama za dim i toplotu;

4) efektivna površina otvora na uređajima za odvođenje dima i toplote je površina koja se, kad su ti uređaji otvoreni, može aerodinamički izračunati i odrediti;

- 5) efektivna površina otvora na sistemu za odvođenje dima i toplote je zbir svih efektivnih površina pojedinačnih uređaja za odvođenje dima i toplote;

6) računska debljina dimne zone je debljina dima prema tabeli br. 5;

- 7) sistem za odvođenje dima i toplote su svi uređaji koji namenski služe za to da, u slučaju požara, od određenog trenutka počinju da odvode dim i toplotu u određenom obimu;

8) srednja konstrukciona visina je rastojanje od gornjeg nivoa poda do sredine između najniže i najviše tačke tavanice ili krovne konstrukcije;

- 9) uređaji za odvođenje dima i toplote su otvori čiji se poklopci otvaraju automatski, ručno ili kombinovano i služe za odvođenje dima i toplote prirodnim putem;

10) zavesa za dim i toplotu je element od negorivog materijala koji vertikalno deli prostor od donje strane krova nadole do određene visine iznad poda i onemogućava širenje dima i toplote.

##### Član 3.

Uređaji za odvođenje dima i toplote postavljaju se tako da onemoguće prelazak vatre sa jednog objekta na drugi. Najmanji razmak uređaja za odvođenje dima i toplote od zida otpornog prema požaru do 3 h iznosi 5 m, od zida otpornog prema požaru preko 3 h iznosi 7 m , a od fasadnog zida iznosi 1/8 srednje konstrukcione visine objekta. Razmak uređaja za odvođenje dima i toplote međusobno i od fasadnog zida ne sme biti veći od 20 m. Uređaji za odvođenje dima i toplote u odnosu na objekte na krovu moraju biti postavljeni tako da vetar ne ometa njihov rad.

##### Član 4.

Otvori uređaja za odvođenje dima i toplote postavljeni su pretežno prema pravcu duvanja vetra, ali tako da obezbeđuju nesmetano odvođenje dima i toplote bez obzira na pravac duvanja vetra.

##### Član 5.

Ako Ako je nagib krova do 12 , postavlja se najmanje jedan uređaj za odvođenje dima i toplote 2 na svakih 200 m površine poda, na visini iznad srednje konstrukcione visine krova. o o Ako je nagib krova od 13 do 30 , postavlja se najmanje jedan uređaj za odvođenje dima i 2 toplote na svakih 400 m